**Juhatuse 11. detsembri 2018 koosoleku**

**PROTOKOLL**

kell 15-16 Mon Repos.

**Koosolekut juhatas:**Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Margus Leoste, Krister Peetmaa, Andres Allikmäe , Arles Taal ja Märt Viileberg

Kutsutud: Urmas Leitmäe

Puudusid: Markel Puusep

**Koosoleku päevakava:**

1. Päevakorra kinnitamine
2. Eelmise koosoleku protokolli kinnitamine
3. Ülevaade tegevjuhi tööst
4. Kokkuvõte juhatuse II poolaasta tööst
5. Üleskerkinud teemad

**Koosoleku käik:**

* + - 1. **Koosoleku päevakorra kinnitamine**

Päevakord kinnitati.

**2. Eelmise juhatuse koosoleku protokolli kinnitamine**

Protokoll kinnitati.

1. **Ülevaade tegevjuhi tööst:**
   1. 22.novembril tutvustas Elektrilevi juhtkond EETELi esindajatele planeeritud muudatusi Elektrilevi elektripaigaldise ehitustööde töövõtulepingu tüüptingimustes. Olles kogunud liikmete arvamusi muudatusettepanekute kohta, saatsime 06.12.2018 EETELi seisukohad Elektrilevile kirjaga, millele ootame peatset vastust. Kohtumisel lepiti kokku tüüptingimuste põhjalikum ülevaatamine I kvartali 2019 lõpu poole.
   2. Sügispäevade läbiviimine 29-30.novembril Ida-Virumaal toimus plaanipäraselt, sh

Sügiskonverents ja üldkoosolek 29.novembril  Narvas, õhtusöök ning ööbimine 29.novembril Narva-Jõesuus ja ekskursioon 30.novembril Auvere elektrijaama.

* 1. 10.detsembril toimus EETELi juhtkonna esinduse kohtumine Tehnilise Järelevalveameti juhtkonnaga, mille käigus tutvustati vastastikku prioriteetseid huvisid ja seisukohti TJA ümberkorralduste käigus seoses Tarbijakaitse liitumisega. Lepiti kokku korduv kohtumine I kvartali 2019 lõpu poole.
  2. Tänulõunasöögi korraldamine koostööpartneritele 11.detsembril leidis koostööpartnerite seas oodatult suurt positiivset vastukaja, koos juhatuse liikmetega osales 17 inimest. Kohtumise käigus värskendati ja kujundati seisukohti vastastikku huvi pakkuvatel teemadel. Maanteeameti esindajaga lepiti kokku korraldada juhtkondade esindajate kohtumine juba jaanuari teises pooles.
  3. Registreerimine EETELI Jõulu Bowling võistlusele 14.detsembril AMB Akadeemia/Mustamäe elamuste keskuses vaatamata korduvatele kutsetele on olnud oodatust väiksem ja kõiki 16 rada me ei kasuta, mistõttu püüame vähendada broneeringut vastavalt registreerunud võistkondade arvuga.

**Otsustati võtta Info teadmiseks.**

1. **Kokkuvõte juhatuse II poolaasta tööst**

Juhatuse tegevus lähtub 2016.aastal koostatud strateegiast tulenevast tegevuskavast, mida igal aastal täiendatakse liikmete huvidest lähtuvalt ja vastavalt kujunevale majandusolukorrale . Tõdeti, et 2018 aastal on juhatuse ja tegevjuhtkonna tegevus on olnud kooskõlas tegevuskavas püstitatud eesmärkidega, mis on suures ulatuses ka saavutatud. Tõdemusele annab kinnitust ka liikmete aktiivne osavõtt ja positiivne meelestatus äsja toimunud üldkoosolekul, mil kuulati toimkondade ja tegevjuhi ülevaadet seni tehtust ning kinnitati ühehäälselt juhatuse tegevuskava ja eelarve 2019.aastaks.

**Otsustati korraldada liikmete rahulolu küsitlus.**

1. **Üleskerkinud teemad**
2. Võeti teadmiseks, et AS Ehitusfirma Rand ja Tuulberg on avaldanud soovi EETELi liikmeskonnast lahkuda seoses elektritööde üleviimisega grupi ettevõttesse Hearum AS, kellele on tegevjuht teinud ettepaneku astuda EETELi liikmeks.
3. Arutati AIE peasekretäri ettepanekut astuda koos Läti ja Leedu sõsarorganisatsioonidega AIE liikmeks, et seeläbi kollegiaalselt tasuda liikmemaksu. Paraku puuduvad teistes Balti riikides EETELiga sarnased elektritööde ettevõtjate organisatsioonid, seepärast on otstarbekas pöörduda Soome STULi poole ettepanekuga kaaluda sobiva lahenduse korral EETELi liikmelisust STULi kaudu.
4. Võeti teadmiseks, et tegevjuht vajab uut telefoni ja nõustuti uue soodsa nutitelefoni soetamisega kasutades ära aastalõpu sooduspakkumisi.

**Järgmine juhatuse koosolek toimub teisipäeval, 08. jaanuaril 2018 kell 14 kuni 17 Tehnopoli nõupidamiste ruumis Jupiter.**

Koosoleku juhataja Kristo Reinhold

Protokollija Märt Viileberg